172 CORRESPONDANCE DU COMTE DE LEYCESTER. 
tout au près, qui fattigue de jour à aultre l’armée dudit due Du 
Mayne. La Royne n’ha peu ryen gagner sur Monsieur de Mont- 
pansyer, leguel elle pansoyt attirer vers soy par la monstre, qu'elle 
luy faysoyt du mariage de la fille de Monsieur de Nevers; mays 
il ha respondu, qu'il ne s’alliroyt jamays avecq ceulx de la Ligue 
et ennemys de sa mayson.-Il y ha apparance et espéranse cer- 
tayne, que toute cette mayson ce rallira, s'ils voyent une armée 
estrangère entrée en France, l’espéranse de laquelle dépand du 
tout de la Sérinissime Royne d'Angleterre, et encores guéres d'effet. 
Monsieur de Montmorancy c’estoyt approché de la Provance à 
cause de la mort de Monsieur le Grand Prieur, mays ayant 
entendu que le Mareschal de Joyeuse et le sieur Cornusson assié- 
geoyent une place de la Relligyon près de Thoulouze, il tourna 
promptement bride et fit retirer les assiégans dans Thoulouze 
avecq perte de quelques hommes et de leur artillerye, qu’il gagna. 
Monsieur de Chastillon *) est à Millaud en Rouerge avecq quatre 
ou cinq mil hommes de pied et le sieur d’Andelt à Marjols en 
Auvergne avecq deux mil pour attendre l’Admiral de Joyeuse, 
qui y vient avecq un’ armée. Voylà à peu près les affayres de la 
Loyre. An desà Auxonne, ville tres forte et frontyère de Bour- 
gogne, tient pour le Roy de Navarre et ont receu, à ce qu’on 
nous escrit de Paris, guarnizon de la Relligion. Monsieur de Guyse 
s'approche pour l’assiéger et y ha desjà quelques trouppes aux 
envyrons. Les nostres, retyrant en Montbelliard et Suysse, ont 
pris depuys peu une aultre ville, nomée Seurre, sur la rivière de 
Lomme, qui est d'importance. C’est, Monseigneur, tout l’estat de 
la France byen dissipé mays toutefoys en tels termes, que si on 
prenoyt l’occasion présante, il seroyt ayse de remettre le bon par- 
tysan et byen affoyblyr le contrayre. Et y ha apparance que, si 
la Royne, vostre souverayne, se vouloyt résoudre à faire ce qu’elle 
peult, elle dresseroyt tellement son party en France que l'Espagne 
s’en resentiroyt byen tost; mays le mal (est), que nos ennemys met- 
tent le tout pour le tout jusques à inciter les subjets à attenter aux 
vies des princes souverayns et que nous les cloyons et espargnons, 
ayants peur de les réveller, eux, qui ne dorment ny nuyt ny jour 
pour ruyner l’öglize de Dieu. C’est tout, Monseigneur, ce que j’ay 
1) Francois DE CoLranx, envoyé par Henri de Navarre pour commander en 
Rouerge comme son lieutenant-général. Voyez sur ses prouesses là-bas: Duplessis- 
Mornay, Mémoires, III, p. 434 suiv. 
